text: Det vrimler med glade smileys
  21 april 2014 kl. 09.44
  I Esbjerg skal du lede længe efter en sur smiley.
  Her er der ingen skimmelsvamp eller gammelt snavs i byens mange restauranter.
  Ifølge JydskeVestkysten kan samtlige 308 spisesteder i Esbjerg kommune og på Fanø bryste sig med enten en glad smiley eller en elitestatus.
  Elitestatus opnåes når resultatet af de seneste fire kontroller har været en storsmilende smiley.
  Fødevarekontrollen vurderer altså at Esbjerg lever op til de standarder, som regeringen i 2010 vedtog.
  Dengang indgik regeringen et 4-årigt fødevareforlig med et bredt flertal i Folketinget, der skal sikre, at Danmark har den bedste fødevarekontrol til gavn for både forbrugere og virksomheder.
  TV SYD har lavet en liste over de 10 største byer i vores region. Her viser tallene at Hedensted også har det helt store smil fremme. Hør mere i vores udsendelse kl. 19.30
  Vil du se om din favoritrestaurant eller grillbar er sur eller glad, kan du hente en gratis apps til find smiley i iTunes.
  Så mange spisesteder har glade smileyer i landsdelens ti største byer:
  Fredericia: 99,2 %Horsens: 99,4 %Hedensted: 100 %Kolding: 99,4 %Esbjerg: 100 %Varde: 98,0 %Vejle: 98,4 %Haderslev: 98,7 %Aabenraa: 94,7 %Sønderborg: 94,0 %
  
  